1. melléklet: Feladatlap

**1. vizsgálat: A szörp csurgatása vízbe**

* Engedjetek a pohárba vizet a pohár ¾-éig.
* Csurgassatok a vízbe szörpöt óvatosan úgy, hogy minél kevésbé kavarja fel a pohárban lévő vizet! Érdemes a poharat ferdén tartva lassan, a pohár falán csurgatni a szörpöt.

***Megfigyelési szempont:*** Figyeljétek meg, hogyan és merrefelé áramlik a belecsurgatott szörp, és mi történik közben a víz színével!

* Vegyétek föl ezt a belecsurgatási folyamatot – állványra szerelt – mobiltelefonnal videóra. Lelassítva a felvételt, jobban megfigyelhetők majd a mozgás és a színváltozás részletei.
* Ha mindez megtörtént, tegyétek félre a poharat és ne mozgassátok.

**2. vizsgálat: A szörp diffúziója**

Anélkül, hogy mozgatnátok a poharat, indítsátok el megint a mobilfelvételt, de most hosszú, 20-25 perces felvételt készítsetek.

Ha eltelt a 20-25 perc, állítsátok le a videófelvételt és gyorsítva nézzétek meg, hogy történt-e valami változás a mozdulatlan pohárban.

***Megfigyelési szempont:*** Figyeljétek meg, milyen színű lett a víz a szörptől, és láttok-e a színárnyalatot illetően valami szabályszerűséget.